CELEX: 62017TN0793
Language: hr
Date: 2017-12-05 00:00:00
Title: Predmet T-793/17: Tužba podnesena 5. prosinca 2017. – Bruel protiv Komisije i ESVD-a

12.2.2018   
            
            
               HR
            
            
               Službeni list Europske unije
            
            
               C 52/35
            
         Tužba podnesena 5. prosinca 2017. – Bruel protiv Komisije i ESVD-a
   (Predmet T-793/17)
   (2018/C 052/47)
   Jezik postupka: francuski
   
      Stranke
   
   
      Tužitelj: Damien Bruel (Paris, Francuska) (zastupnik: H. Hansen, odvjetnik)
   
      Tuženici: Europska komisija i Europska služba za vanjsko djelovanje
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               utvrdi da je ova tužba dopuštena i osnovana;
            
         i posljedično:
   
               —
            
            
               poništi odluku bez datuma koja je elektronički potpisana 25. rujna 2017. pod naslovom „Zahtjev za zamjenu višeg stručnjaka br. 2. u ‚Financijskoj i ugovornoj administraciji projekta’”;
            
         
               —
            
            
               odluči i presudi da valja u cijelosti nadoknaditi imovinsku i neimovinsku štetu koja je podnositelju prouzrokovana ozbiljnom povredom prava na dobru upravu koja se sastojala od donošenja odluke bez datuma i koja je elektronički potpisana 25. rujna 2017. pod naslovom „Zahtjev za zamjenu višeg stručnjaka br. 2. u ‚Financijskoj i ugovornoj administraciji projekta’”;
            
         
               —
            
            
               tuženicima naloži da solidarno, a ako ne in solidum, a ako ne svakome od njih u cijelosti, tužitelju isplate iznos od 152 250,00 eura na ime imovinske štete i iznos od 25 000,00 eura na ime neimovinske štete;
            
         u svakom slučaju:
   
               —
            
            
               tuženicima naloži snošenje svih troškova;
            
         
               —
            
            
               tužitelju prizna pravo na pridržavanje svih preostalih prava, tužbenih razloga i radnji.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe jedan tužbeni razlog, koji se temelji na bitnoj povredi postupka. Taj je tužbeni razlog podijeljen na tri dijela.
   
            
               1.
            
            
               Prvi dio temelji se na povredi prava na saslušanje, s obzirom na to da tužitelj nije mogao iznijeti svoje stajalište o prigovorima koji su mu stavljani na teret prije donošenja pobijane odluke.
            
         
            
               2.
            
            
               Drugi dio temelji se na povredi prava na pristup spisu, s obzirom na to da tužitelj nije imao pristup spisu koji se na njega odnosi unatoč zahtjevima koje je u tom smislu podnio.
            
         
            
               3.
            
            
               Treći dio temelji se na povredi obveze obrazlaganja, s obzirom na to da obrazloženje pobijane odluke tužitelju ne omogućuje da shvati koji mu se prigovori upućuju.